Oscar Pistorius-familie loof Valke wat 'vryheidbedrieër' vastrek | Maroela Media
Oscar Pistorius-familie loof Valke wat 'vryheidbedrieër' vastrek
Oscar Pistorius se familie het die Valke bedank nadat 'n man Vrydag in hegtenis geneem is wat homself as 'n beampte van die Nasionale Vervolgingsgesag (NVG) voorgedoen het en R250 000 omkoopgeld van Pistorius geëis het om sy moordsaak "te vernietig" en vryheid te waarborg.
Annelise Burgess, woordvoerder van die Pistorius-familie, het bevestig dat Pistorius deur 'n man genader is wat homself glo as 'n NVG-beampte voorgedoen het. "Oscar het die Valke daarvan in kennis gestel, en die Valke het 'n lokval opgestel," het Burgess gesê. "Ons loof die Valke vir hul spoedige optrede en die manier waarop hulle die saak hanteer het."
Maroela Media het vroeër berig die 33-jarige man is Vrydagmiddag naby die hooggeregshof in Pretoria in hegtenis geneem nadat hy 'n "deposito" van R40 000 in ontvangs geneem het.
Die Valke het 'n lokval gestel en die man is in hegtenis geneem. Die verdagte sal Dinsdag in die gespesialiseerde kommersiële misdaadhof in Pretoria verskyn.
Die konstitusionele hof het vroeër vandeesmaand Pistorius se aansoek om verlof tot appèl teen sy skuldigbevinding afgekeur. Die konstitusionele hof was Pistorius se laaste poging om uit die tronk te bly ná hy Reeva Steenkamp in 2013 doodgeskiet het. Pistorius verskyn op 18 April in die Pretoriase hooggeregshof om gevonnis te word op aanklag van moord.
Pensioentrekker kritiek ná padwoede-aanval
Well Done… aan die Valke en ook aan Oscar dat hy nie verkeerd opgetree het nie, jy het die regte besluit hierdie keer geneem"' Bad luck vir die kamstigge beamte…
Die saak was op tv vir maande, dit gaan nie net verdwyn nie!
Hulle moes die ou rope gee om te sien hoe gaan hy als laat verdwyn, al wat sou verdwyn het hy en die geld wees.